Králický Sněžník (vrch)

Králický Sněžník () () je vrch v rovnomennom pohorí na hranici Česka a Poľska. Názov vychádza z blízkeho mesta Králíky a dlhého obdobia trvania snehovej pokrývky, ktorá môže pretrvať až po dobu 8 mesiacov.

Vodstvo 
Vrch je miestom stretu troch hlavných európskych rozvodí: južné svahy sú miestom vzniku rieky Morava, ktorá patrí k úmoriu Čierneho mora, severné a východné svahy odvodňuje Odra do Baltského mora a západná časť patrí do povodia Orlice, ktorej vody putujú do Severného mora.

Vegetácia 
Najvyššie časti Králického Sněžníka (nad ) tvoria hole s typickou subalpínskou vegetáciou. Nižšie polohy pokrývajú prevažne smrekové porasty.

Stavby 
Na vrchole hory stála v minulosti rozhľadňa, postavená v roku 1899 a niekoľko sto metrov pod vrcholom aj útulňa. Obe stavby však boli začiatkom 70. rokov 20. storočia zbúrané. Neďaleko od vrcholu sa nachádza trojmedzný kameň historických krajín České kráľovstvo, Moravské a Kladské kniežatstvo. V nižších častiach na poľskej i českej strane stoja horské chaty, no silnejú hlasy za obnovenie rozhľadne na vrchole.

Ochrana prírody 
Prakticky celý masív Králického Sněžníka je chráneným územím: na českej strane je to NPR Králický Sněžník s rozlohou , vyhlásená v roku 1990, na strane poľskej rezerwat przyrody Śnieżnik Kłodzki.

Prístup 
Vrchol je najľahšie prístupný po  značke z obce Dolní Morava.

Fotogaléria

Externé odkazy 
 NPR Králický Sněžník na Sneznik.cz
 NPR Králický Sněžník na Env.cz

Iné projekty

Zdroj 
 

Vrchy v Poľsku
Vrchy v Králickom Sněžníku
Tisícovky v Česku
Tisícovky v Poľsku
Vrchy v okrese Ústí nad Orlicí
Vrchy v Dolnosliezskom vojvodstve